Source: http://politeia.org.ro/stiri-revista-presei/revista-presei-27-februarie-ccr-reformeaza-fortat-viata-politica/35788/?replytocom=107124
Timestamp: 2019-07-19 18:50:08+00:00

Document:
Revista Presei – 27 februarie. CCR reformeaza fortat viata politica ! | PoliteiaWorld
Home » Stiri / Revista Presei	» Revista Presei – 27 februarie. CCR reformeaza fortat viata politica !
Revista Presei – 27 februarie. CCR reformeaza fortat viata politica !
27/02/2015 Autor Cetatean Categorii: Stiri / Revista Presei
Buna dimineata intr-o zi de vineri, 27 februarie. Vineri, valorile termice diurne vor fi în general în creştere faţă de intervalul anterior, astfel încât vremea va fi mai caldă decât în mod normal pentru sfârşitul lunii februarie, la nivelul întregii ţări. Vineri, temperaturile maxime vor fi cuprinse între 8 şi 17 grade, iar cele minime se vor situa între 0 şi 7 grade, uşor mai scăzute în depresiuni. Cerul va fi temporar noros şi pe arii restrânse va ploua slab, în cursul zilei în regiunile nordice, iar noaptea, în sud-vest şi sud. În zona montană înaltă se vor semnala precipitaţii mixte. Vântul va sufla slab şi moderat. Dimineaţa şi noaptea, în zonele joase, local va fi ceaţă. La Bucuresti vremea va fi caldă pentru această dată. Cerul va fi variabil, cu înnorări îndeosebi pe parcursul nopţii, când trecător va ploua slab. Vântul va sufla slab până la moderat. Temperatura maximă va fi în jur de 15 grade, iar cea minimă de 4…5 grade. Dimineaţa vor fi condiţii de ceaţă.
Bomba nucleara pentru monopolul partidelor mari! Curtea Constitutionala: Numarul minim de persoane prevazut de lege pentru fondarea unui partid politic, neconstitutional. Judecatorii Curtii Constitutionale (CCR) au stabilit, joi, ca articolul de lege care stabileste numarul minim de membri fondatori care trebuie sa fie prezenti pe lista cu semnaturile de sustinere pentru inregistrarea unui partid politic este neconstitutional.
CCr a stabilit, cu majoritate de voturi, ca dispozitiile art.19 alin. (3) din Legea partidelor politice nr.14/2003 incalca Legea fundamentala, scrie Mediafax.Textul de lege declarat neconstitutional de judecatorii CCR stabileste ca lista semnaturilor de sustinere pentru inregistrarea unui partid politic “trebuie sa cuprinda cel putin 25.000 de membri fondatori, domiciliati in cel putin 18 din judetele tarii si municipiul Bucuresti, dar nu mai putin de 700 de persoane pentru fiecare dintre aceste judete si municipiul Bucuresti”.Exceptia de neconstitutionalitate a fost ridicata de Petru Cristian Bulumac, Ionut Valentin Cucu, Claudiu Nicolae Marginean, in calitate de membri fondatori ai Partidului Pirat Romania. Stirea, pe Hotnews
DNA: 900.000 de euro mită pentru Elena Udrea, aduşi într-o geantă la minister. O parte din presupusa mită pentru Elena Udrea a fost adusă la Ministerului Dezvoltării Regionale şi Turismului într-o geantă, se arată în probatoriul pentru arestarea fostului ministru. “La data de 06.10.2011, inculpatul Gardean Adrian şi (…..) s-au deplasat la sediul Ministerului Dezvoltării Regionale şi Turismului, având asupra lor suma de 900.000 EURO într-o geantă de voiaj de culoare neagră. Gardean Adrian a intrat singur în clădire, accesul fiind realizat de către Nastasia Gheorghe, şi s-a deplasat la cabinetul secretarului general. Cei doi au intrat singuri într-o sală de şedinţe aflată în vecinătatea biroului, iar Gardean Adrian i-a înmânat lui Nastasia Gheorghe geanta, indicând totodată care este conţinutul acesteia. Nastasia Gheorghe a consultat situaţia alocărilor bugetare pentru cele două societăţi şi a cerut lui Gardean Adrian ca, în contul diferenţei datorate, să încheie un contract de sponsorizare în valoare de 3 milioane RON pentru „Gala Bute” cu o societate administrată de Rudel Obreja. În acest context, Nastasia Gheorghe a afirmat că plata acestei sume reprezintă o problemă personală a ministrului, căreia trebuie să îi găsească o rezolvare. Ulterior, Nastasia Gheorghe a înmânat geanta ministrului Udrea Elena Gabriela, în cabinetul acesteia, comunicându-i provenienţa şi suma care se găsea în interior, şi i-a adus la cunoştinţă înţelegerea referitoare la sponsorizarea societăţii administrate de Rudel Obreja în contul diferenţei”, se arată în probatoriul DNA. Integral pe Realitatea
Klaus Iohannis promite în Germania că va „urmări în Parlament votul din diaspora”. Președintele Klaus Iohannis a declarat joi că o soluție pentru votul românilor din diaspora este o prioritate a noii sesiuni parlamentare, arătând că va urmări cu mare atenție „mersul lucrurilor în Parlament” în acest caz. „Îmi doresc să avem reguli noi de finanțare a partidelor și campaniilor electorale, mai riguroase și mai transparente. Îmi doresc reguli noi pentru partidele politice, care să încurajeze participarea, să aducă politica mai aproape de cetățean. Dar, mai ales, îmi doresc o lege care să asigure dreptul de vot al cetățenilor din diaspora. Garantarea condițiilor și găsirea unei soluții pentru ca toți românii din diaspora să își poată exercita dreptul constituțional la vot este o chestiune de principiu. Aceasta este o prioritate a actualei sesiuni parlamentare și voi urmări cu mare atenție mersul lucrurilor în Parlament”,a declarat Klaus Iohannis, la întâlnirea cu reprezentanții comunității românești din Germania organizată la Ambasada României la Berlin. Klaus Iohannis spune că știe că votul din noiembrie este „purtătorul unei mari speranțe” și a arătat că prezența sa în rândul românilor din Berlin este „expresia aspirației spre o politică externă apropiată de cetățenii români, oriunde s-ar afla aceștia”. La scurt timp după întâlnirea cu românii din Germania, președintele Klaus Iohannis a postat și un mesaj pe pagina de Facebook. Integral pe Digi24
Comisia Europeană: Politica fiscală a României este lipsită de continuitate, predictibilitate şi planificare strategică. Politica fiscală a României este lipsită de continuitate, predictibilitate şi planificare strategică, în timp ce gradul de colectare a TVA rămâne un motiv de îngrijorare, se arată în Raportul de ţară pentru România pe 2015 al Comisiei Europene. În raport se arată că în cursul anului 2014 contribuţiile de asigurări sociale au fost reduse cu cinci puncte procentuale şi a fost introdusă taxa pe construcţii speciale, care a fost modificată şi redusă în ianuarie 2015. În plus a fost introdusă o scutire fiscală pe profitul reinvestit în echipamente tehnologice, care este aplicabilă în perioada iulie 2014-sfârşitul lui 2016. Comisia Europeană notează faptul că astfel de stimulente sunt folosite de regulă mai mult ca instrumente în perioade de scădere economică. De asemenea, consultările cu partenerii sociali legate de unele dintre aceste măsuri au fost limitate, iar termenele de introducere relativ scurte. În privinţa reducerii contribuţiei de asigări sociale cu cinci puncte procentuale, Comisia Europeană estimează că măsura va genera pierderea unor venituri bugetare de 0,75% din PIB, în acest an. “Guvernul intenţionează să compenseze acest impact în principal prin reduceri ale cheltuielilor, în trimestrul patru al anului trecut, precum şi în 2015. Sustenabilitatea acestei abordări rămâne să fie verificată în cursul anului 2015”, se arată în raport. Un alt motiv de îngrijorare menţionat de Comisia Europeană este conformarea la plata TVA. Astfel, începând din anul 2000, decalajul mediu la colectarea TVA a depăşit 40%, cu un nivel de 44% în 2012, cel mai ridicat din Uniunea Europeană şi cu mult peste media de 16% la nivelul a 26 de state membre. Cu toate acestea, raportul menţionează că autorităţile introduc treptat măsuri de îmbunătăţire a colectării TVA, cum ar fi plăţile electronice, o nouă procedură de înregistrare a TVA şi o loterie pentru facturile fiscale. Integral pe Gandul
EXCLUSIV RL. Înțelegerile oculte dintre producători și Ministerul Sănătății care au blocat ieftinirea medicamentelor. Un pacient român plătește cu până la 24% mai mult pentru aceleași medicamente decât un german, belgian sau ungur pentru că majoritatea firmelor producătoare de medicamente nu respectă legislația care impune practicarea unui preț maximal, după cum a dezvăluit „România liberă“. Acest lucru nu ar fi fost posibil fără complicitatea mai multor miniștri ai Sănătății care au semnat, în repetate rânduri, înghețarea acestor prețuri la medicamente ilegal de mari. Fără nici o bază legală, Ministerul Sănătății a închis ochii la nerespectarea unui act normativ care ar fi dus la ieftinirea cu aproximativ 20 la sută a medicamentelor eliberate pe bază de rețetă. Un memorandum semnat de minister și de marii producători de medicamente, dar negat de ambii parteneri, stabilea în urmă cu trei ani ca prețurile să fie înghețate, potrivit unor surse din industria farmaceutică. Astfel, prevederile ordinului 75/2009 pentru aprobarea normelor privind modul de calcul al prețurilor la medicamentele de uz uman au fost eludate. Înțelegerea a fost parafată pe timpul ministrului Eugen Nicolăescu, după cum o arată documentele găsite de „România liberă“. La fiecare trei luni, un nou document semnat de ministrul Sănătății stipula că prețurile la medicamente vor rămâne neschimbate. Dan Zaharescu spune că producătorii au respectat Ordinul 75/2009 întru totul. „Ce consideră autoritățile că nu am respectat este rezultatul unor ambiguități ale legii“, ne-a precizat Zaharescu. Integral pe Romania Libera
Zeci de milioane de euro, pierduți pe «Retrocedări». Instituțiile fiscale nu pot recupera banii încasați ilegal de „rechinii imobiliari”. Autoritatea care ar trebui să le dea înapoi proprietățile celor care au rămas fără ele pe vremea comuniștilor se luptă să recupereze milioane de euro încasate ilegal de cei care s-au dat falși proprietari. Deși au decizii judecătorești, șefii Autorității se pare că se luptă cu mori de vânt. Mai multe persoane care au încasat ilegal bani din conturile Autorității Naționale pentru Restituirea Proprietății (ANRP) au început să returneze sumele. Pe de altă parte, alții refuză să dea banii înapoi- deși instanța a decis că au primit milioane de lei fără a li se cuvine.Șeful ANRP, George Băeșu, susține că cei care au înșelat instituția au fost ajutați de executori judecătorești, unii au obținut mai multe despăgubiri în baza unor retrocedări ilegale, alții au primit despăgubiri supraevaluate – cum este cazul prezentat de procurorii DNA în dosarul în care este implicată și fosta șefă DIICOT, Alina Bica, – iar alții au luat bani fără a avea acte care să dovedească că sunt într-adevăr foști proprietari.„Avem oameni care și-au luat banii de două ori în 2014 și asta doar datorită executorilor judecătorești. Avem oameni care și-au încasat banii în două dosare de executare cu doi judecători executori diferiți. Avem oameni care au pierdut în instanță, care au renunțat la executarea silită (a ANRP – n.r.), iar executorul a folosit banii aceia pentru a rezolva un alt dosar de executare (al aceleiași persoane n.red). Nouă nu ne-a zis nici executorul și nici partea care a luat banii și am ajuns ca, atunci când am avut bani, să îl mai plătim o dată. Iar acum trebuie să recuperăm banii”, explică Băeșu. Integral pe EVZ
Războiul hibrid al lui Putin ameninţă Moldova, avertizează Pentagonul şi NATO. Planurile lui Vladimir Putin pentru Europa de Est nu sunt limitate la Ucraina, iar Rusia are deja privirea îndreptată spre Republica Moldova, crede Phillip Breedlove, generalul forţelor armate NATO din Europa. Vestul nu are niciun motiv pentru a considera că Vladimir Putin îşi limitează planurile pentru Europa de Est la Ucraina, iar Republica Moldova este următorul punct pe lista Moscovei, au avertizat joi mai mulţi oficiali din cadrul Pentagonului şi NATO. „Trebuie supravegheate locurile unde o campanie mediatică puternică susţinută de Rusia urmează să fie pusă în aplicare. Este ceea ce se întâmplă în Republica Moldova”, a subliniat generalul Breedlove, de asemenea şef al Comandamentului european al armatei SUA, în faţa Congresului American. Marţi, preşedintele moldovean Nicolae Timofti a atins un punct sensibil în timpul conferinţei comune de presă cu Klaus Iohannis, când a cerut mai multe investiţii româneşti în audiovizualul de peste Prut. Afirmaţiile lui Timofti vin în contextul în care influenţa grupurilor ruse asupra massmedia din Moldova este de notorietate. „În Transnistria se află trupe ruseşti tocmai pentru a împiedica R. Moldova să se îndrepte spre Vest”, a reamintit comandantul NATO. Un astfel de focar separatist se poate închega oricând şi în regiunea Bugeac, parte a Basarabiei istorice care acum aparţine Ucrainei, scriu jurnaliştii „Moscow Times”. Pentru Kremlin, zona dintre Bugeac şi Odessa este de importanţă strategică, asigurând coridor între separatiştii din Transnistria, cei din Crimeea şi eventual către Doneţk şi Lugansk. Un alt factor de risc semnalat de analişti sunt alegerile din regiunea autonomă Găgăuzia din Republica Moldova, unde mişcarea separatistă devine tot mai puternică. Integral pe Adevarul
Să reformăm reforma electorală: argumente pentru listele de partid deschise. Prin revenirea la votul pe liste de partid închise, Comisia de Cod Electoral arată că, în privinţa reformei electorale, se ghidează după principiul „Mergem înainte, că înainte era mai bine!”. Membrii Comisiei parlamentare pentru modificarea legislaţiei electorale au votat marţi, 24 februarie, în unanimitate, implementarea unui sistem electoral pentru alegerea parlamentarilor bazat pe liste de partid. Această decizie are o serie de aspecte pozitive, dar votul pe liste poate fi regândit într-un mod care să îmbunătăţească şi mai mult calitatea competiţiei electorale şi să ducă la reprezentarea cât mai fidelă a intereselor cetăţenilor. Alături de colegii de la Centrul pentru Studiul Democraţiei din Cluj-Napoca, am adus câteva argumente în favoarea trecerii la un sistem bazat pe liste deschise, pornind de la decizia Comisiei de Cod Electoral, dar ţinând cont de faptul că în fazele ulterioare ale dezbaterii parlamentare (în comisiile permanente şi în plen) se mai pot aduce modificări. Recomandarea noastră este folosirea unor liste de partid deschise, fără o ordine prealabilă. Alegătorii ar putea opta pentru un singur candidat de pe buletinul de vot, iar numărul de voturi obţinute de un partid va reprezenta suma voturilor obţinute de fiecare dintre candidaţii săi. Avantajul acestui sistem este că duce la un rezultat final care se apropie mai mult de preferinţele cetăţenilor, care deţin controlul în stabilirea ierarhiei candidaţilor unui partid. De asemenea, din perspectiva alegătorului, lucrurile nu se modifică fundamental faţă de sistemul actual. Alegătorul va vota tot un singur candidat, care aparţine unui anumit partid sau care este independent. Practic, după numărătoarea voturilor, fiecare partid care trece pragul electoral naţional de 5% va ordona candidaţii din fiecare circumscripţie în funcţie de numărul de preferinţe obţinute, iar procesul de distribuire a mandatelor se va desfăşura ca până acum. Un sistem cu liste deschise nu mai permite conducerilor partidelor să desemneze candidaţi în locuri sigure, deci cu mandate asigurate înainte de începerea competiţiei. Competiţia este stimulată atât între partide, cât şi între candidaţii aceluiaşi partid, ceea ce va contribui la o ofertă electorală mai bună din perspectiva electoratului. Integral pe Adevarul
Românii sunt cei mai îndatoraţi europeni, alături de greci şi de bulgari. Circa 30% din gospodăriile din România sunt supraîndatorate, nivel comparabil cu cel din Grecia (ţara europeană cu cele mai mari probleme cu datoriile) şi din Bulgaria (cel mai sărac stat din Uniunea Europeană). Ponderea gospodăriilor supraîndatorate este de 32% şi respectiv 31% în cele două ţări, potrivit unor date prezentate de vice­guvernatorul BNR Liviu Voinea. Gospodăriile sunt considerate supra­în­datorate dacă înregistrează dificultăţi la plata datoriilor de bază, fie că aceste datorii fac referire la plata serviciului datoriei bancare sau la plata chiriei, a utilităţilor sau a altor facturi sau rate la credite. Pentru Bulgaria şi Grecia, ulti­mele date disponibile sunt aferente anului 2012, iar pentru România sunt aferente anului 2011. Potrivit unor calcule anterioare ale ZF, persoanele fizice din România plătesc anual rate la credite de circa 6 miliarde de euro (27 mld. lei). Practic, românii plătesc pe rate la fel de mult cât cheltuiesc într-un an în hipermarketuri, supermarketuri şi magazine de tip discount (cu excepţia magazinelor de tip cash and carry). Gradul mediu de îndatorare al populaţiei cu credite contractate de la bănci depăşeşte 20%.Numărul de credite acordate româ­nilor însuma 5,6 milioane de conturi. La finalul anului 2011, existau 6 milioane de credite, iar în 2008 fusese înregistrat un nivel maxim de 7 milioane de credite. Un număr de 3,5 milioane de români au credite imobiliare, de consum, carduri de credit sau linii de overdraft. Integral pe ZF.ro
12 Raspunsuri la Revista Presei – 27 februarie. CCR reformeaza fortat viata politica !
zigzag27/02/2015 at 07:53
mar27/02/2015 at 08:14
cat “tupeu” pe CE acum cand avem si cea mai buna propunere de reformare a Codului fiscal, sa “dezinformeze” si sa traga concluzii “pripite” ptr. ce-a mai predictibila si perfecta Politica fiscala. Sigur va gasi o explicatie Puie sau “marele finantist” Valcov.
Cetatean27/02/2015 at 08:25
Tupeisti aia basisti de la CE, cum indraznesc sa se ia de cel mai constit premier, cel mai corect doctor, cel mai aprig reformator, cel mai mandru roman, cel mai curat politician, cel mai tanar premier, cel mai de dreapta pesedist, cel mai justitiar procuror?
De ce [de] el?!
Cetatean27/02/2015 at 08:36
Legat de decizia CCR de ieri: va fi decisiva motivarea. Trebuie sa vedem asupra a ce a purtat exceptia: asupra cifrei de 25.000 membri sau asupra cifrei de 18 judete sau u asupra conditiei de minim 700 persoane din fiecare judet. Sau asupra tuturor celor trei conditii 😀
Legea zice asa: “Lista semnaturilor de sustinere pentru inregistrarea unui partid politic “trebuie sa cuprinda cel putin 25.000 de membri fondatori, domiciliati in cel putin 18 din judetele tarii si municipiul Bucuresti, dar nu mai putin de 700 de persoane pentru fiecare dintre aceste judete si municipiul Bucuresti”
Daca motivarea are desfiinta toate cele 3 conditii numerice…ar fi prea tare aceasta situatie, in care CCR ar declara ca orice fel de cifra este neconstitutionala si un partid se poate infiinta cu oricati membri doreste! Nu trebuie insa sa speram maximalist.
Personal, sunt inca prudent, si nu cred ca CCR a “ras” toate conditiile numerice de infiintare ale unui partid, ci doar pe unele. Cel mai mult mi-as dori macar raderea conditiei care se refera la numarul minim de 18 judete si minim 700 din fiecare judet, pentru ca astfel conditia de 25.000 membri care ramane ar fi usor conturnata 😉
Vedem! Insa va reamintesc, este o schimbare (sau macar inflexiune) decisiva de juriusprudenta. Pana ieri CCR sustinuse in mai multe decizii ca nu se poate atinge de cifra de 25.000 mii (cititi, daca doriti, materialul meu mai vechi redactat pentru alt blog si linkuit). Poate ca nici nu s-a atins ieri de aceasta cifra, ci ce celelalte doua conditii numerice, insa tot ar fi un un pas urias, care ar permite spargerea monopolului partidelor actuale.
http://blog.inmures.ro/2012/09/modificarea-legii-partidelor-doar-via-parlament/
“Curtea Constitutionala a statuat ca aprecierea oportunitatii unui anumit prag de reprezentativitate nu este o problema de constitutionalitate, cat timp pragul instituit nu are ca efect suprimarea exercitarii dreptului, urmarind numai ca asocierea cetatenilor in partide sa aiba semnificatia institutionalizarii unui curent politic, fara de care partidul rezultat nu-si poate indeplini rolul sau constitutional, prevazut de art. 8 alin. (2), de a contribui la definirea si la exprimarea vointei politice a cetatenilor. Potrivit aceleiasi decizii, “criteriul reprezentativitatii nu este, in sine, neconstitutional, el fiind in general acceptat in domeniul exercitarii dreptului de asociere in partide politice, tinand seama de rolul lor de a contribui la formarea si exprimarea vointei politice a cetatenilor“.
mar27/02/2015 at 08:40
O analiza buna si corecta. din nefericire au trecut cateva luni si nu se vede nimic nou/bun la orizonat. sau poate ca da, o incercare de branduire prin invaluire, Prima Doamna. Din pacate este extrem de fortzata povestea si in curand vor apare reactiile, nu se poate ca la fiecare vizita externa la 2 informatii despre seful statului sa apara un cor de adulatori/10 informatii in bucla despre consoarta.
http://www.ziare.com/politica/politica-interna/haos-si-convulsii-colosale-schimbarile-de-substanta-nu-vin-neaparat-de-la-dna-interviu-1350204
zigzag27/02/2015 at 08:41
ceausescu n a murit .traieste in spiritul sloganarilor !
mar27/02/2015 at 08:43
http://www.mediafax.ro/politic/carmen-iohannis-mi-ar-placea-sa-ma-implic-in-educatie-si-sustinerea-tinerelor-talente-13901662
zigzag27/02/2015 at 10:21
astia isi fura si spagile unul de la altu : http://www.comisarul.ro/politic/video/declara%C5%A3ie-%C5%9Eoccineva-de-la-pdl-a-luat-spaga-_379524.html
Sare'n Ochi27/02/2015 at 08:59
Cedric27/02/2015 at 11:21
alta stire despre Elena Udrea:
http://www.b1.ro/stiri/eveniment/procurorii-au-instituit-sechestru-pe-o-parte-din-averea-elenei-udrea-avocat-se-astepta-la-aceasta-masura-104457.html
A A27/02/2015 at 11:59
http://www.b1.ro/stiri/externe/gafa-la-cnn-vladimir-putin-prezentat-drept-adevaratul-terorist-si-cunoscut-ca-john-jihadistul-video-104454.html
Nu a fost gafa. A fost o nota transmisa in mod elegant lui putler, din clasa “noi stim cine a fost in umbra la Siria-Irak”.
Cedric27/02/2015 at 15:08
http://politeia.org.ro/editoriale/despre-huiduieli/35778/
« Despre huiduieli
Meteoritul vine de la rasarit »

References: CCR 
 CCR 
 CCR 

CCr 
 CCR 
 CCR 
 CCR 
 CCR 
 CCR 
 CCR